Rozo

Rozo — Dominikanın paytaxtı, əhalisi — 14 847 nəfər (2001). Karib dənizi, Rozo çayı və meşə ilə örtülmüş Morn Bryus (Morne Bruce) dağı ilə əhatə edilib. Qədim hindu yaşayış məskəni olan Sairinin yerində salınıb, adanın ən qədim və ən əhəmiyyətli yaşayış məskənidir .

 Şəhər həyatı 
Dominika adasının qərb sahilində yerləşir, özündə müstəmləkə (Fransa) və müasir arxitekturanı birləşdirir. 30 hektarı əhatə edən 80 kvartala bölünür. 
Layma, layma şirəsi, tropik meyvələr və ədavalar ixrac edir.
Şəhərin mərkəzində evlər azdır. Orada yaşayış azdır, insanlar ora daha çox işləməyə gəlirlər. Şəhər mərkəzindəki küçələr hərəkət xəttindən daha çox bağ, idman meydançası, kütləvi tədbirlər yeridir. Mərkəzdəki botanika bağları əhalinin, daha çox uşaqların istirahət yeri kimi istifadə edilir.

 Mədəniyyət 
Rozo Dominikanın mədəniyyət mərkəzidir, şəhərdə xeyli mədəniyyət nümunələri, XVIII əsr katolik kilsəsi vardır. Şəhərdə dövlət radiostansiyası və özəl teleşirkət vardır. Şəhər ətarfında botanik bağ salınıb.

 Təhsil 
Rozoda altı orta və səkkiz ibtidai məktəb vardır. Dominika Dövlət Kolleci fəaliyyət göstərir. Həmçinin özəl tibb məktəbi də vardır.

 Həmçinin bax 
 Dominika 
 Dominika universitetləri

Kateqoriya:Dominika
Kateqoriya:Dominika şəhərləri
Kateqoriya:Karib hövzəsi dövlətlərinin paytaxtları